Diari Oficial de la Generalitat Valenciana


Sumari del DOGV 6033, del 11-06-2009 (2009/6743)

RESOLUCIÓ de 14 de maig de 2009, de la directora general d'Habitatge i Projectes Urbans, per a la renovació de l'acreditació del laboratori d'assajos per al control de qualitat de l'edificació Geolab. Coop. V. Ltda. amb les referències, 07019GTC/09(B) i 07019VSG/09(B).
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6033

Data del DOGV
:   11-06-2009

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2009/6743


Data del document
:   14-05-2009

Organisme emissor
:   Conselleria de Medi Ambient, Aigua, Urbanisme i Habitatge

Tipus de document
:   Resolució

Anàlisi jurídica

 Descriptors 

:   * empresa privada

RESOLUCIÓ de 14 de maig de 2009, de la directora general d'Habitatge i Projectes Urbans, per a la renovació de l'acreditació del laboratori d'assajos per al control de qualitat de l'edificació Geolab. Coop. V. Ltda. amb les referències, 07019GTC/09(B) i 07019VSG/09(B). [2009/6743]  
Roberto Segura Castellón, en representació del Laboratori Geolab. Coop. V. Ltda., acreditat amb les referències 07019GTC/04(B) i 07019VSG/04(B) sol·licita la renovació de l'acreditació en les mateixes àrees tècniques que són les que s'indiquen en aquesta resolució.   
L'expedient de renovació de l'acreditació 07003/08 s'ha tramitat de conformitat amb la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei de 4/1999, de 13 de gener, el Decret legislatiu 1/2005, de 25 de febrer, del Govern Valencià, actualitzat per la Llei 17/2008, de 29 de desembre, de pressupostos de la Generalitat per a l'exercici 2009 i mitjançant aquest s'ha comprovat el compliment dels requisits exigits pel Decret 107/2005, de 3 de juny de Consell de la Generalitat; el Reial decret 1230/1989, de 13 d'octubre; l'Orde 6 de febrer de 2002, del conseller d'Obres Públiques, Urbanisme i Transports, i la Resolució de 25 d'abril de 2006, de director general d'Arquitectura.  
Per aquesta raó, a proposta de l'Àrea de Qualitat en l'Edificació, aquesta direcció general, resol:  
Primer  
Renovar l'acreditació al Laboratori Geolab. Coop. V. Ltda., amb domicili social al carrer Andrés Charques, 1-A, en les àrees tècniques i amb les referències:  
- Àrea de sondejos, presa de mostres i assajos in situ per a reconeixements geotècnics. Assajos bàsics.07019GTC/09(B)  
- Àrea de sòls, àrids, mescles bituminoses i materials constituents en vials. Assajos bàsics - 07019VSG/09(B)  
Segon  
Aquesta renovació de l'acreditació té validesa per un període de cinc anys comptador a partir de la data d'aquesta resolució, i queda supeditada al compliment de les condicions establides en el Decret 107/2005, de 3 de juny, del Consell de la Generalitat, Reial decret 1230/1989, de 13 d'octubre, i Ordre 6 de febrer de 2002, del conseller d'Obres Públiques, Urbanisme i Transports, i en particular les indicades expressament en l'article 6t de les disposicions reguladores generals del Reial decret esmentat i en els articles 3 i 4 del Decret 107/2005, de 3 de juny.  
Tercer  
Les inspeccions periòdiques, per a la verificació del compliment dels requisits de l'acreditació durant el període de validesa dels cinc anys, les realitzaran els laboratoris de les seccions de control de qualitat de la Direcció General d'Habitatge i Projectes Urbans, amb la intervenció d'entitats col·laboradores per a la realització d'auditories tècniques i de qualitat, de conformitat amb els articles 6 i 8 del Decret 107/2005, de 3 de juny.  
Les taxes de la renovació de l'acreditació i els costos de l'entitat col·laboradora, si és el cas, els ha de pagar el laboratori, de conformitat amb el Decret legislatiu 1/2005, de 25 de febrer, del Govern Valencià, i actualitzacions successives i l'article 6, del Decret 107/2005, de 3 de juny, del Consell de la Generalitat.  
Quart  
Qualsevol variació en les condicions que serviren de base per a l'acreditació del laboratori ha de ser comunicada a aquesta direcció general en el moment en què es produïsca.  
Cinqué  
Aquesta resolució s'ha de comunicar a la Direcció General d'Arquitectura i Política d'Habitatge del Ministeri d'Habitatge per a la inscripció de l'acreditació concedida al laboratori, en el Registre General de Laboratoris d'Assaig Acreditats, amb les referències indicades en l'apartat primer.  
Contra aquesta resolució, que no posa fi a la via administrativa, es pot interposar recurs d'alçada davant de la secretària autonòmica de Medi Ambient, Aigua, Urbanisme i Habitatge en el termini d'un mes comptador des de la notificació, d'acord amb el que preveu l'article 114 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/99, de 13 de gener.  
Aquesta resolució es publicarà en el Diari Oficial de la Comunitat Valenciana, per a coneixement general.  
València, 14 de maig de 2009.- La directora general d'Habitatge i Projectes Urbans: M Jesús Rodríguez Ortiz.